26. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 67019/2901 της 22 Οκτ./11 Νοεμ.  1975 (ΦΕΚ Β΄ 1305) Περί χαρακτηρισμού και ιδρύσεως ελεγχομένης κυνηγετικής περιοχής εις Κόζιακα Τρικάλων Έχοντες υπ’ όψει: 1.Τας διατάξεις των άρθρων 3, 4, 12 και 13 του Ν.Δ. 177/22-27.9.1975 «περί αντικαταστάσεως και συμπληρώσεως διατάξεών τινων του Ν.Δ. 86/69 «περί Δασικού Κώδικος», εν συνδυασμώ προς τας τοιαύτας του Β.Δ. 134/1973 «περί των προϋποθέσεων και του τρόπου ασκήσεως της θήρας εντός των κυνηγετικών περιοχών και της διαδικασίας εκμισθώσεως αυτών». 2.Την, δια της υπ’ αριθ. 44551/1212/4.5.73 αποφάσεως ημών, εγκριθείσαν σχετικήν μελέτην έργων και εργασιών της Κυνηγετικής περιοχής Κόζιακα Ν. Τρικάλων. 3.Την υπ’ αριθ. 257/14.10.1975 γνωμοδότησιν του παρ’ ημίν Τεχνικού Συμβουλίου Δασών. 4.Την ανάγκην ιδρύσεως ελεγχομένων κυνηγετικών περιοχών δια την προστασίαν και διάσωσιν του φυσικού περιβάλλοντος της Χώρας εν γένει, καθώς επίσης και προς τον σκοπόν της διατηρήσεως, αναπτύξεως και εκμεταλλεύσεως του θηραματικού πλούτου και της αγρίας πανίδος εν γένει, αποφασίζομεν: Χαρακτηρίζομεν και ιδρύομεν ως ελεγχομένην κυνηγετικήν περιοχήν έκτασιν 539.000 περίπου στρεμμάτων, κειμένην εν τη υπό γενικήν ονομασίαν, θέσει «Κόζιακα» περιφερείας κοινοτήτων Αγίου Προκοπίου, Ξυλοπαροίκου, Δροσοχωρίου, Γοργογυρίου, Χατζηπετρίου, Δενδροχωρίου, Πύρρας, Αηδόνος, Ελάφου, Παλαιοχωρίου, Κρύας Βρύσης, Διάβας κ.λ.π. Ν. Τρικάλων, αρμοδιότητος των Δασαρχείων Τρικάλων και Καλαμπάκας, ης περιοχής τα όρια έχουν ως ακολούθως: Άρχονται από την κορυφήν Δραμπάλα (υψ. 1298) δημοσίου δάσους Αγίου Προκοπίου και με κατεύθυνσιν Δ. Διέρχεται δια των κορυφών Μαυροπούλι (υψ. 1721), Αυγό (υψ. 1629), Λουπάτα (υψ. 2006), Αυγό κοινότητος Λειβαδοχωρίου κορυφής Δροσοχωρίου (υψ. 1729) και καταλήγει εις Αχελώον ποταμόν. Εκείθεν ακολουθεί αντιθέτως τον ρουν τούτου μέχρι της συμβολής του Καμναϊκού ποταμού και ακολουθώντας αντιθέτως τον ρουν τούτου με κατεύθυνσιν Α΄ φθάνει μέχρι των ορίων κοινότητος Πύρρας. Εν συνεχεία ακολουθεί Β. τα Διοικητικά όρια των κοινοτήτων Χατζηπετρίου-Πύρρας, καταλήγει εις το υψόμετρον 2067. Εκείθεν ακολουθεί τα Διοικητικά όρια Πύρρας-Αηδόνος, Παλαιοχωρίου-Κρανέας, Κλεινού-Δολιανών μέχρι της θέσεως Μπότε Μάρε (υψ. 1917), εξ ης κατέρχεται την Ράχην Σκάλα Αμαράντου μέχρι συναντήσεως της οδού Καστανέας-Τρικάλων και ακολουθεί ταύτην μέχρι συναντήσεως της γεφύρας επί του Πηνειού ποταμού όπου εν συνέχεια ακολουθεί τον ρουν τούτου μέχρι  Σελ. 578(β) Τεύχος 718-Σελ.96 της συμβολής του Κλεινοβίτικου ποταμού. Εκείθεν ακολουθεί τα όρια των γεωργικών καλλιεργειών και χέρσων εκτάσεων της κοινότητος Κρύας Βρύσης και Διάβας, μέχρι του χωρίου Διάβας. Εν συνεχεία ακολουθεί την επαρχιακήν οδόν Διάβας, Αγίας Παρασκευής μέχρι συναντήσεως της γεφύρας Σαρακήνας, και εκείθεν ακολουθεί τον ρουν του Πηνειού ποταμού μέχρι του συνοικισμού Ουρανού της κοινότητος Μεγάρχης. Εκείθεν ακολουθεί την αγροτικήν οδόν Μεγάρχης - Πρίνους - Δενδροχωρίου μέχρι της θέσεως Αμπάρι και ακολουθώντας τα όρια των γεωργικών καλλιεργειών με την δασοσκεπή έκτασιν καταλήγει εις θέσιν Πέτρα ή Καλντερίμι επί της επαρχιακής οδού Δενδροχωρίου-Γοργογυρίου, εν συνεχεία ακολουθεί τα Διοικητικά όρια ΠροδρόμουΔενδροχωρίου, Γοργογυρίου-Δενδροχωρίου μέχρι της γεφύρας Μαγούλα-Δενδροχωρίου και εκείθεν ακολουθεί την αγροτικήν οδόν Δενδροχωρίου-Ελευθεροχωρίου-Πιαλείας μέχρι συναντήσεως της επαρχιακής οδού Πιαλείας και ακολουθώντας τα διοικητικά όρια Φιλλύρας-Φήκης, Φιλλύρας-Αγίου Βησσαρίωνος μέχρι του χωρίου Άγιος Βησσαρίων. Εκείθεν ακολουθεί την επαρχιακήν οδόν Αγίου Βησσαρίωνος Πύλης μέχρι συναντήσεως του Πορταϊκού ποταμού. Εν συνεχεία ακολουθεί αντιθέτως τον ρουν τούτου, συναντά την γέφυραν Πύλης άνωθεν της θολωτής γεφύρας και ακολουθώντας επαρχιακήν οδόν Πύλης-Στουρναρέϊκων φθάνει εις χείμαρρον Δραμιζιώτην όπου ακολουθεί αντιθέτως τον ρουν τούτων μέχρι συναντήσεως των διοικητικών ορίων Αγίου Προκοπίου-Καστανέας και ακολουθώντας τα όρια φθάνει εις ράχην Πετροχωρίου όπου και καταλήγει εν συνεχεία εις κορυφήν «Δραμπάλα». Μέχρις εκδόσεως των προβλεπομένων Προεδρικών Διαταγμάτων, αι προϋποθέσεις θήρας εντός της ελεγχομένης ταύτης Κυνηγετικής περιοχής, ο τρόπος ασκήσεως ταύτης, η Διοίκησις-Διαχείρισις και διαδικασία εκμισθώσεως ταύτης, ο τρόπος διαχειρίσεως των εσόδων αυτής, ρυθμίζονται, συμφώνως τω άρθρω 13 του Ν.Δ. 177/75, δια του υπ’ αριθ. 134/2-19/2/1973 Β.Δ/τος. Η δίωξις των επιβλαβών θηραμάτων εντός της ελεγχομένης Κυνηγετικής περιοχής, ενεργείται συμφώνως προς τας ισχυούσας διατάξεις. Η άσκησις της θήρας εντός της Ε.Κ.Π. απαγορεύεται, συμφώνως τοις άρθροις 3 και 4 παρ. 16 του Ν.Δ. 177/75, οι δε παραβάται τιμωρούνται κατά τας διατάξεις του άρθρου 12 παρ. 4 (παρ. 21 άρθρων 16 και 287 Ν.Δ. 996/71 και 86/69 αντιστοίχως) του ιδίου Νόμου. Ομοίως δια των αυτών διατάξεων τιμωρούνται δια παραβάσεις, αίτινες λαμβάνουν χώραν εντός κυνηγετικής περιοχής και αναφέρονται εις τας μνημονευομένας διατάξεις. Κατά παρέκκλισιν των διατάξεων του ΝΔ. 177/75, επιτρέπεται η θήρα εντός ταύτης, υπό όρους, προϋποθέσεις, πρόσθετα τέλη και διατυπώσεις καθοριζομένας δια σχετικού διατάγματος. Η παρούσα δημοσιευθήτω δια της Εφημερίδος της Κυβερνήσεως. 17.Η.α.26 Γενικές Διατάξεις 